Public procurement notice: Contract Award Notice
Published: 2024-02-15
Buyer: XVI.kerület Kertvárosi EgészségügyiSzolgálata
Country: HU
Region: HU110
Contract type: Services
CPV classification: 85100000: Health services
Estimated value:  HUF

Technical requirements: Az egészségügyi alapellátás körébe tartozó, teljeskörű központi felnőtt (sürgősségi) háziorvosi ügyelet ellátása, ideértve a a 24 órás diszpécserszolgálatot és a sürgősségi pont működtetését, valamint ezeknek a jogszabály szerinti teljes dokumentálását.
1.
Ajánlatkérő fizetési késedelme esetén a nyertes ajánlattevő a Ptk. 6:155. § szerinti késedelmi kamatra jogosult.
2.
Ajánlatkérő előleget nem fizet.
3.
Az ajánlattétel, az elszámolás és a kifizetések pénzneme a magyar forint (HUF).
4.
Ajánlatkérő elektronikus számlákat a Kbt. 27/A. §-a szerint fogad el.
5.
A szerződésben kötbér kerül kikötésre a késedelmes és hibás teljesítésre, valamint a teljesítés meghiúsulására.
6.
A további szerződéses feltételeket lásd a BT-77 mezőben.
A jogorvoslati kérelmek benyújtása a 2015. évi CXLIII. törvény (Kbt.) 148. § rendelkezései szerint.
Az egészségügyi alapellátás körébe tartozó, teljeskörű központi felnőtt (sürgősségi) háziorvosi ügyelet ellátása, valamint annak jogszabályok szerinti teljes dokumentálása. Az ügyeleti ellátás részeként 24 órás diszpécser-szolgálatot, valamint (az ügyeleti ellátóhelyen, azaz a Tekla utca 2/c. szám alatti központban, munkanapokon 8:00 és 20:00 óra között) sürgősségi pontot kell fenntartani.

Teljes érintett felnőtt lakosság jelenleg 61.249 fő, melytől +/- 10% eltérés lehetséges.

A szerződés határozott időre, a hatályba lépésétől számított 24 hónapos időszakra kerül megkötésre (legfeljebb 12 hónapos hosszabbítás lehetőségével).

A nyertes ajánlattevő a 24 órás orvosi ügyeleti ellátást az alábbi ügyeleti rendben és személyi feltételekkel köteles biztosítani:
- Munkanapokon 8:00 és 20:00 óra között egyszerre 2 fő szakképzett orvos (vagy 1 fő szakképzett orvos és 1 fő mentőtiszt), továbbá 1 fő ápoló vagy nővér és 1 fő gépkocsivezető.
- Munkanapokon 20:00 és 8:00 óra között, valamint hétvégén és munkaszüneti napokon 24 órában egyszerre 2 fő szakképzett orvos, továbbá 1 fő ápoló vagy nővér és 1 fő gépkocsivezető helyszíni jelenlétével.

A jogszabályban meghatározott szakmai felkészültségű szakemberekkel és a mindenkori egészségügyi szakmai minimum feltételeknek megfelelően felszerelt gépkocsival biztosítva kell a telephelyen tartózkodni.
Az ügyeleti ellátás biztosításához szükséges hatósági engedélyek megszerzése a nyertes ajánlattevő feladata.

A szolgáltatás nyújtásához szükséges telephelyet (1163 Budapest, Tekla utca 2/c.) az Ajánlatkérő térítésmentesen biztosítja (kivéve az ügyeleti helyiségekre eső rezsiköltséget, melyet a nyertes ajánlattevő havonta az Ajánlatkérőnek számla ellenében megtérít).
A telephelyen lehetőség van az orvosi ügyeleti gépjármű tárolására.

A nyertes ajánlattevő köteles a "sürgősségi pont biztosítása" részeként az ügyeleti központban (1163 Budapest, Tekla utca 2/c.) munkanapokon 8:00 és 20:00 óra között
- a Szakrendelőben sürgősséggel (sürgős/sürgető panaszokkal) jelentkező kerületi lakosokat fogadni és "triázsolni";
- a triázsolást követően az aktuális panaszoktól függően feladata a páciens állapotának stabilizálása, definitív ellátása;
- szükség esetén a szakrendelésekre vagy egyéb ellátásra való továbbküldése, betegútjának szervezése.

A nyertes ajánlattevő köteles továbbá:
- az ügyeletben résztvevő személyzet részére munkaruhát és védőeszközt biztosítani,
- az ügyelet ellátásához szükséges gépkocsiról gondoskodni, a gépkocsi üzemeltetését, fenntartását biztosítani (a gépjárműbe az ajánlattevő költségén GPS útvonalkövető berendezést kell beszereltetni, melynek állandó ellenőrzését az ajánlatkérő részére biztosítani kell),
- az ügyelet ellátásához szükséges gyógyszerekről, gyógyászati segédeszközökről gondoskodni, pótlásukról gondoskodni, - az ügyelet ellátásához szükséges orvosi eszközökről, felszerelésről gondoskodni,
- az ügyelet ellátásához szükséges mobil kommunikációs eszközökről, adatrögzítő eszközökről, számítástechnikai eszközökről, illetve ezek működtetéséről gondoskodni,
- az ügyelet ellátásával kapcsolatos összes adminisztrációs feladat ellátásáról gondoskodni,
- az ügyelet ellátásával kapcsolatos összes jelentési, nyilvántartási, beszámolási, elszámolási kötelezettségnek és tájékoztatási kötelezettségnek eleget tenni,
- az ügyeleti helyiségek területarányos rezsiköltségeit (víz, villany, fűtés) a szerződés szerinti módon kifizetni,
- az ügyeleti tevékenységgel kapcsolatos vonalas kommunikációs díjakat (telefon, internet) a szerződés szerinti módon kifizetni,
- az ügyeleti helyiségek takarítási, hulladékkezelési, rovarírtási, és épületgondnoksági költségeit kifizetni, vagy ezen szolgáltatásokról gondoskodni,
- veszélyes hulladék elszállításáról és ártalmatlanításáról gondoskodni,
- az orvosi textíliák tisztításáról gondoskodni.
Valamint az ellátási terület tekintetében Budapest XVI. kerülete


Winner: Országos Orvosi Ügyelet Egészségügyi Szolgáltató Közhasznú Nonprofit Korlátolt Felelősségű Társaság
Award value: 401760000
Number of bids: 0